|  |
| --- |
| **DRUŠTVO PRIJATELJEV MLADINE GORNJA RADGONA**  **Maistrov trg 2, poštni predal 13**  **9250 GORNJA RADGONA**  **e-mail: dpm.radgona@gmail.com**  **Predsednik društva: 041 66 22 35 Sekretarka društva: 031 666 065 Telefon društva: 051 367 773** |

**Datum: 11. 5. 2022**

**R A Z P I S**

**ZA ZDRAVSTVENO LETOVANJE OTROK V BAŠKI V LETU 2022**

Društvo prijateljev mladine Gornja Radgona bo organiziralo zdravstveno letovanje otrok v Otroškem počitniškem domu v Baški na otoku Krku predvidoma za **100 otrok** s stalnim bivališčem v Upravni enoti Gornja Radgona, kamor spadajo občine Apače, Gornja Radgona, Radenci in Sveti Jurij ob Ščavnici. Letovanje je primerno predvsem  **za osnovnošolce v starosti od 6 do 15 let.**

V skladu z razpisom ZZZS se letovanja lahko udeležijo otroci in mladostniki v starosti od 5 (pet) do 19 (devetnajst) let, ki imajo v medicinski dokumentaciji pri izbranem osebnem zdravniku od **30. januarja 2021 do 11. marca 2022** dva ali več zapisov o bolezni ali hospitalizaciji.

## **TERMIN V LETU 2022: NEDELJA, 31. 7. 2022 - SREDA, 10. 8. 2022**

**CENA LETOVANJA** (bivanje, prehrana, avtobusni prevoz, vodenje, zdravstveno varstvo, turistična taksa, zavarovanje, izvedba interesnih dejavnosti, stroški organizacije)

* Ekonomska cena zdravstvenega letovanja znaša**:  390,00 €**
* Od tega ZZZS, OE M. Sobota otrokom z napotnico sofinansira: **283,30 €**
* Starši otrok z napotnico prispevajo**:                                             106,70 €**

**PLAČILNI POGOJI**

Plačilo letovanja se izvede v enkratnem znesku v roku 8 dni po prejetju računa in sicer na TRR DPM Gornja Radgona. Poravnava plačila predstavlja potrditev prijave in s tem uvrstitev otroka v skupino.

**VLOGA ZA SUBVENCIONIRANJE CENE ZDRAVSTVENEGA LETOVANJA**

Starši, ki ne zmorejo plačati cene letovanja, se lahko s **prošnjo za finančno pomoč** obrnejo na pristojno občinsko upravo, kjer prebivajo ali na **DPM Gornja Radgona**, ki bo s pomočjo nacionalne humanitarne akcije ZPMS **Pomežik soncu®,** inprojekta »Letovanje otrok s posebnimi potrebami **– FIHO**«, omogočilo brezplačno letovanja otrokom iz socialno šibkih družin. Za uveljavljanje brezplačnega letovanja je potrebno **oddati vlogo** s kratkim opisom razmer v družini ter priložiti kopijo veljavne odločbe CSD o odmeri otroškega dodatka oz. socialne pomoči. Prednost pri sofinansiranju bodo imeli otroci, ki še niso bili deležni subvencioniranja letovanja. V kolikor je otrok s posebnimi potrebami je potrebno priložiti kopijo odločbe o razvrstitvi.

**POSTOPEK PRIJAVE:**

* Prijavnico in napotnico dobite **od ponedeljka 16. maja 2022 v** Zdravstvenem domu Gornja Radgona - ambulanti osebnega zdravnika otroka. Napotnice bodo izdajali **do petka, 20. maja 2022** oz. do zapolnitve mest **(100 otrok).**
* **Vsi**, ki **nimajo osebnega zdravnika** v Zdravstvenem domu Gornja Radgona, pa prijavnico in napotnico oz. zdravstveni list, do zapolnitve mest (tudi tu je omejeno število), dobijo na sedežu DPM Gornja Radgona, Maistrov trg 2, v Gornji Radgoni (stavba pri cerkvi v Gornji Radgoni) po predhodnem telefonskem dogovoru s sekretarko društva Ivanko Kalič : Telefon: 031 666 065 ali 051 367 773.
* Otroci in mladostniki, ki se letovanja želijo udeležiti kot samoplačniki (kar bo možno le v primeru prostih mest) in plačajo polno ceno letovanja, ki **znaša 390,00 €,** prijavnico in zdravstveni list dobijo na sedežu DPM Gornja Radgona, Maistrov trg 2, v Gornji Radgoni (stavba pri cerkvi v Gornji Radgoni) po predhodnem telefonskem dogovoru o načinu prevzema (lahko tudi po e-pošti) s sekretarko društva Ivanko Kalič – telefon 051 367 773 ali 031 666 065.

**ODDAJA PRIJAVNICE:**

V celoti izpolnjeno in podpisano prijavnico in napotnico za letovanje otroka pošljite:

* + po pošti na naslov: **DRUŠTVO PRIJATELJEV MLADINE GORNJA RADGONA, Maistrov trg 2,**

**p. p. 13, 9250 GORNJA RADGONA,**

* + lahko pa jo odložite **v poštni nabiralnik** pred vhodom zgradbe na Maistrovem trgu 2, v Gornji Radgoni,
  + izjemoma skenirano po e-mailu na naslov [***dpm.radgona@gmail.com***](http://jozi@zpm-mb.si/)***.***

**ZADNJI ROK ZA PRIJAVO je sreda, 25. maj 2022**

V kolikor do tega roka ne bo dovolj prijav, se rok podaljša do zapolnitve mest.

**DODATNE INFORMACIJE:**

Vodja organizacije letovanja Ivanka Kalič na telefon 031 666 065 ali 051 367 773.

**Vodja organizacije letovanja : Predsednik DPM Gornja Radgona :**

**Ivanka Kalič Dušan Zagorc**

